Document ID: 31999R1024

31999R1024
L 125/8
JURNALUL OFÍCIAL AL UNIUNII EUROPENE
REGULAMENTUL (CE) NR. 1024/1999 AL COMISIEI
din 18 mai 1999
de modificare a Regulamentului (CE) nr. 1595/98 de modificare a Regulamentului (CE) nr. 2603/97 de stabilire a normelor de aplicare privind importurile de orez provenind din țările ACP și din țările și teritoriile de peste mări, precum și de stabilire a normelor speciale privind rambursarea parțială a drepturilor de import percepute pentru orezul provenind din țările ACP
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1706/98 al Consiliului din 20 iulie 1998 privind regimul aplicabil produselor agricole și mărfurilor rezultate din prelucrarea produselor agricole provenind din țările din Africa, Caraibe și Pacific (țările ACP) și de abrogare a Regulamentului (CEE) nr. 715/90 (1), în special articolul 30 alineatul (1),
întrucât:
(1)
Articolul 2 alineatul (3) litera (c) al doilea paragraf din Regulamentul (CE) nr. 1595/98 (2) al Comisiei prevede prezentarea originalului unui certificat de circulație EUR 1 ca dovadă a perceperii unei taxe de export complementare de către autoritățile vamale ale țării ACP exportatoare.
(2)
Această condiție a condus la apariția unor dificultăți administrative; întrucât, prin urmare, este necesar ca dovada plății taxei de export complementare să fie prezentată sub forma unei copii certificate pentru conformitate a certificatului de circulație EUR 1 care să conțină informațiile necesare la rubrica 7.
(3)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 2 alineatul (3) litera (c) din Regulamentul (CE) nr. 1595/98, paragraful al doilea se înlocuiește cu următorul text:
„Această dovadă se face prin prezentarea unei copii a certificatului de circulație EUR 1, certificată de către autoritățile vamale din statul membru în care mărfurile au fost puse în liberă circulație, completa tă în mod corespunzător, la rubrica 7, de autoritățile vamale ale țării ACP exportatoare, cu una din mențiunile următoare:
Suma în moneda națională:
-
Tasa complementaria percibida a la exportación del arroz
-
Særafgift, der opkræves ved eksport af ris
-
Bei der Ausfuhr von Reis erhobene ergänzende Abgabe
-
Συμπληρωματικός φόρος εισπραχθείς κατά την εξαγωγή του ρυζιού
-
Complementary charge collected on export of rice
-
Taxe complémentaire perçue à l'exportation du riz
-
Tassa complementare riscossa all'esportazione del riso
-
Bij uitvoer van de rijst opgelegde aanvullende heffing
-
Imposição complementar cobrada na exportação do arroz
-
Riisin viennin yhteydessä perittävä täydentävä maksu
-
Särskild avgift för risexport.
(Semnătura și ștampila oficială)”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 mai 1999.

Labels: 2
17
10
3
18
15